স্লিপার সেল (ছোট গল্প)

Fri, 27 May 2022 15:41:21 +0000

মাস আষ্টেক হলো কলকাতায় এসেছে গার্গী। প্রথমে সে পুরোনো কলকাতায় স্থিত শ্বশুর বাড়িতেই উঠেছিলো!  কিন্তু, সেই বিয়ের পর যে ঝামেলাটা সহ্য করতে না পেরে তার বাইরে পোস্টিং নিয়ে চলে যাওয়া, ঠিক সেই একই ঝামেলার পুনরাবৃত্তি শুরু হয়েছিলো মাস দুয়েক শ্বশুর বাড়ি থেকে অফিস যাতায়াত করার সময়।সর্ব প্রথম শুরু করলেন, কাকা শ্বশুর তারপর যথাক্রমে নিজের শাশুড়ি ও বাড়ির অন্যান্য বয়স্ক সদস্যরা;কী না বাড়ির বউ, চাকরী করছে তা করুক, এখন সবাই করে! তাতে আপত্তি নেই, যদিও বাসু বংশের মেয়েদের নাকি মাটিতে পা ফেলা বারণ সেই আদি যুগ হতেই! কিন্তু, সে তো এই বংশের পুত্রবধু! তো সে এসব না মানতেই পারে কিন্তু তাই বলে; হুটপাট বাড়ী থেকে বেরিয়ে যাওয়া বা রাত বিরেতে বাড়ির বাইরে কাটানো, অসময়ে অফিস থেকে ফেরা, ইত্যাদি ইত্যাদি। এই এক ঝামেলা একান্নবর্তী পরিবারে!